Hifadhi ya Mazingira ya Atherstone

Hifadhi ya Mazingira ya Atherstone ni hifadhi yenye hekta 23,500 iliyo karibu na Dwaalboom, iliyopo Limpopo, jimbo la Afrika Kusini. Hifadhi hii ina sehemu kubwa ya tambarare na savanna zenye mifumo ya kiikolojia ya nyanda za msituni na nyanda za Kalahari. Kando na swala, pundamilia na twiga, vifaru weusi na tembo ni mojawapo ya vivutio vya Atherstone.

 Historia 
Norman Edward Atherstone, ambaye awali alikuwa mfugaji wa ng'ombe na kuwa mkulima wa kwanza katika eneo hili, alifanya mengi kuanzisha tena baadhi ya wanyama kwenye shamba lake, ambalo wakati huo liliitwa Pori la Akiba la Atherstone. Hakuwa na mke wala watoto na katika wosia wake wa mwisho, alitoa mashamba yake kwa iliyokuwa Idara ya Uhifadhi wa Mazingira ya Transvaal. Mnamo 1990 Hifadhi ya Mazingira ya Atherstone ilianzishwa na ikawa Hifadhi ya Mazingira Shirikishi ya Atherstone mnamo 1994, baada ya baadhi ya mashamba binafsi pia kuingizwa kwenye hifadhi hiyo.

 Marejeo 

Jamii:Africa Wiki Challenge Arusha 2022
Jamii:Hifadhi za Taifa za Afrika Kusini
Jamii:Utalii wa Afrika Kusini